Цонка Илиева
Хипербола

chitanka.info

Къде изчезна слънцето в усмивката

на устните ми млади и добри?

Нали ме гря? Нали до смърт обичах!

Кой огъня в душата изгори?

Сама ли своя дом погребах?

В зелена вечност скътах всеки брод.

По-дълго исках да остана с тебе —

най-хубавото в целия живот!

А ти бе вън, във пролетния кошер,

във въздуха, пиян от рой липи,

на синевата в пърхащите звуци,

при влюбени във слънцето треви,

при пътища, които все очакват

на стъпките ми слънчевия брод.

По тях отново тръпнеща и млада

пак тебе ще обичам цял живот.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.